OSNOVNA ŠKOLA FRANE PETRIĆA

 CRES\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tel:051/571-211; Tel.fax.:051/571-136

email:os-cres@os-fpetrica-cres.skole.hr

KLASA:012-04/20-01/02

URBROJ:2213-25-01-20-1

U Cresu,30.travnja 2020.godine

Na temelju članka 100.Statuta Osnovne škole Frane Petrića,Cres, a u svezi s člankom 34. Zakona o fiskalnoj odgovornosti(NN br.111/18.)i članka 7. Uredbe o sastavljanju i predaji Izjave o fiskalnoj odgovornosti (NN br. 95/19)ravnatelj donosi:

**PROCEDURU**

 **STJECANJA, RASPOLAGANJA I UPRAVLJANJA NEKRETNINAMA**

Članak 1.

Ovom Procedurom propisuje se način i postupak stjecanja, raspolaganja i upravljanja nekretninama u vlasništvu Oš Frane Petrića, Cres.

Članak 2.

Nekretninama u vlasništvu Škole upravlja ravnatelj, pažnjom dobrog gospodara, vođen načelima zakonitosti, svrsishodnosti i ekonomičnosti.

Postupke za stjecanje, raspolaganje i upravljanje nekretninama u vlasništvu Škole određuju zakonski i podzakonski akti te odredbe Statuta Škole sukladno kojima Škola odnosno ravnatelj može sklapati pravne poslove u svezi sa stjecanjem, opterećivanjem i otuđivanjem nekretnina samo na temelju odluka Školskog odbora, donesenih uz suglasnost Osnivača.

Članak 3.

Postupak za kupnju, prodaju ili zamjenu nekretnina pokreće se na zahtjev zainteresirane osobe ili na prijedlog ravnatelja o kojem raspravlja i odlučuje Školski odbor.

Članak 4.

Ravnatelj ili osoba koju on ovlasti, dužan je pokrenuti postupak za pribavljanje podataka o tržišnoj vrijednosti nekretnine putem stalnih sudskih vještaka ili stalnih sudskih procijenitelja,koji o istom izrađuju procijenbeni elaborat, najkasnije 10 dana od primitka odgovarajućeg akta o raspolaganju nekretninama.

Članak 5.

Natječaj za kupnju ili prodaju nekretnine objavljuje se u dnevnom ili tjednom tisku, na oglasnoj ploči i na službenoj web stranici Škole, a provodi ga posebno povjerenstvo koje imenuje ravnatelj. Rok za raspisivanje i provedbu natječaja utvrđuje se aktom o imenovanju povjerenstva.

Povjerenstvo je dužno provesti postupak pregleda,procjene i odabira ponude u roku 15 dana od isteka roka za dostavu ponuda i na temelju prijedloga povjerenstva Školski odbor donosi odluku o raspolaganju nekretninama.

Članak 6.

Ravnatelj s odabranim ponuditeljem zaključuje Ugovor o raspolaganju nekretninama nakon što Osnivač da svoju suglasnost na odluku Školskog odbora. Tajnik provodi postupak za provedbu promjena na nekretninama u odgvarajućim registrima sukladno ugovornim odredbama, a računovodstvo se zadužuje za praćenje izvršenja novčanih obveza iz Ugovora.

Članak 7.

Odredbe ove Procedure na odgovarajući se način primjenjuju i na postupke davanja i uzimanja nekretnina u zakup osim ako aktima Osnivača ili nadležnog ministarstva nije drugačije određeno.

Članak 8.

Ova procedura stupa na snagu danom donošenja, a objavit će se na oglasnoj ploči i web stranici Škole.

Ravnatelj:

Josip Pope,mag.prim.educ